
GRAD DONJI MIHOLJAC
objavljuje početak savjetovanja sa zainteresiranom javnošću za nacrt prijedloga akta 
PLANA ZAŠTITE OD POŽARA ZA PODRUČJE GRADA DONJEG MIHOLJCA

Predlagatelj:

GRADONAČELNIK na temelju  članak 53. Statuta Grada Donjeg Miholjca („Službeni glasnik Grada Donjeg Miholjca“ broj 1/21 i 9/22 - ispravak) 

Pravna osnova:  

Članka 13. stavka 1. i 6.  Zakona o zaštiti od požara („Narodne novine” broj 92/10 i 114/22)

O B R A Z L O Ž E N J E
Nacrta prijedloga Plana zaštite od požara za područje Grada Donjeg Miholjca

Jedinice lokalne i područne (regionalne) samouprave donose plan zaštite od požara za svoje područje na temelju procjene ugroženosti od požara sukladno članku 13. stavku 1. i 6. Zakona o zaštiti od požara („Narodne novine“ br. 92/10 i 114/22). 
Gradsko vijeće Grada Donjeg Miholjca je na 5. sjednici održanoj dana 22. prosinca 2025. godine donijelo Procjenu ugroženosti od požara za područje Grada Donjeg Miholjca  („Službeni glasnik Grada Donjeg Miholjca“  broj 11/2025.).
Prilikom donošenja plana zaštite od požara osigurava se sudjelovanje javnosti.
Nacrt Plana zaštite od požara za područje Grada Donjeg Miholjca  (u daljnjem tekstu: Plan) izradio je Zavod za unapređenje sigurnosti d.d. Osijek, temeljem Pravilnika o planu zaštite od požara („Narodne novine“ br. 51/12) kojim se detaljno uređuje sustav organizacijskih i tehničkih mjera u zaštiti od požara  kao i  odnosi i obveze pojedinih subjekata iz područja zaštite od požara.
Izmjene i dopune, te ažuriranje podataka značajnih za gašenje požara i ostale vatrogasne intervencije obavlja Grad u skladu s dinamikom nastajanja promjena,  kako je navedeno u točki 16.  Grad i vatrogasne postrojbe dužne su osigurati uvjete da se ažuriranje podataka može provoditi i odrediti odgovorne osobe za to.
U skladu s odredbama članka 11. Zakona o pravu na pristup informacijama („Narodne novine“ br. 25/13 i 85/15), Grad Donji Miholjac, pri donošenju Plana provodi savjetovanje sa zainteresiranom javnošću s ciljem upoznavanja javnošću s Nacrtom Plana te pribavljanjem mišljenja, primjedbi i prijedloga zainteresirane javnosti, kako bi isti, ukoliko su zakonito i stručno utemeljeni, bilo prihvaćeni i u konačnosti ugrađeni u odredbe  Plana.
Savjetovanje s zainteresiranom javnošću provodi se u razdoblju od  01. rujna  2026. godine do  30. rujna 2026. godine koji je ujedno i krajnji rok za dostavu mišljenja, primjedbi i prijedloga na Nacrta Provedbenog plana.
POZIVAJE SE ZAINTERESIRANE OSOBE NA DOSTAVLJANJE PRIJEDLOGA, ODNOSNO MIŠLJENJA U SVEZI S NACRTOM  PLANA 
· Osobnom dostavom u pisarnicu Grada Donjeg Miholjca, Vukovarska 1, 31540 Donji Miholjac
· Poštom na adresu Grada Donjeg Miholjac, Vukovarska 1, 31540 Donji  
· e-mailom  na  adresu : magali.kovacevic@donjimiholjac.hr

KLASA: 250-03/25-01/2
URBROJ: 2158-5-04-26-3
Donji Miholjac, 01. rujna  2026.

